Vasvár Város Képviselő-testülete

**J e g y z ő k ö n y v**

Vasvár Város Önkormányzata Képviselő-testülete 2015. április 23-án

megtartott üléséről

**Rendelet:**

**6.** Vasvár Város Helyi Építési Szabályzatáról és Szabályozási Tervéről szóló 12/2005.

(X.28) önkormányzati rendelet módosításáról

**Határozatok:**

**89.** Vasvár Város Képviselő-testülete megbízatásának idejére (2014-2019). szóló gaz-

dasági programjának elfogadása

**90**. Környezetvédelem helyzetéről szóló tájékoztató elfogadása

**91.** Csatlakozás a TeSzedd! – Önkéntesen a tiszta Magyarországért mozgalomhoz

**92.** 2014. évi költségvetési zárszámadás beterjesztésének elfogadása

**93.** VASIVÍZ Zrt 2014. évi mérlegbeszámolójának elfogadása

**94**. Szentmihályfalvi u. 8. I/3. szám alatti önkormányzati lakás bérleti szerződésének

megszüntetése, illetve bérbeadása

**95.** Szociális lakásügy (Zárt ülés keretében tárgyalva, külön jegyzőkönyvben rögzít-

ve.)

**96**. Képviselő-testületi határozat határidejének meghosszabbítása (Alkotmány u. 15.

tetőfelújítás)

**97**. Vasvári 0312/2. hrsz-ú ingatlan tulajdonjogának megszerzése

**98.** Csatlakozás a Mária Út Közhasznú Egyesülethez

**99.** Fürdő jegyárak megállapítása

**100**. Kovács Tilda delegálása a VASIVÍZ Zrt Felügyelő Bizottságába

**101**. Integrált Településfejlesztési Stratégia munkaközi anyagának elfogadása

**102**. Interpellációra adott válasz el nem fogadása

Vasvár Város Képviselő-testülete

**J e g y z ő k ö n y v**

**Készült** Vasvár Város Önkormányzata Képviselő-testülete 2015. április 23-án megtartott üléséről.

**Az ülés helye:** Városháza nagyterme

**Jelen voltak:** Tóth Balázs polgármester, Sejber Mihály alpolgármester, Dr. Fabók Tibor, Unger József és Dr. Pataky Pál képviselők (5 fő)

**Távolmaradását előre bejelentette:** Galambos István tanácsnok és Gergye Rezső képviselő (2 fő)

**Tanácskozási joggal jelen voltak:**

Dr. Ódor Ildikó jegyző,

Kónya Emília osztályvezető,

Tauszné Vincze Edit a Vas Megyei Kormányhivatal Vasvári Járási Hivatalának ve-

zetője,

Simon-Németh Adél a Vasvári Újság felelős szerkesztője.

**Tóth Balázs polgármester** köszöntötte a megjelenteket. Megállapította, hogy a képviselő-testület határozatképes, az ülést megnyitotta. Javasolta a meghívóban szereplő napirend kiegészítését az alábbi témákkal:

* Előterjesztés a vasvári 0312/2. hrsz-ú ingatlan tulajdonjogának megszerzésére

Előadó: TÓTH BALÁZS polgármester

* Előterjesztés a Mária Út Közhasznú Egyesülethez történő csatlakozásról

Előadó: TÓTH BALÁZS polgármester

* Előterjesztés a vasvári fürdő jegyár megállapítására

Előadó: TÓTH BALÁZS polgármester

* Delegálás a VASIVÍZ Zrt Felügyelő Bizottságába

Előadó: TÓTH BALÁZS polgármester

* Előterjesztés Vasvár Város Önkormányzata Integrált Településfejlesztési Stratégiájának kidolgozásához

Előadó: TÓTH BALÁZS polgármester

Képviselő-testület a kiegészített napirenddel 5 igen szavazattal – ellenszavazat és tartózkodás nélkül - egyhangúlag egyetértett, s az alábbi sorrend szerint jóváhagyta azt:

1. Vasvár Város Önkormányzata Képviselő-testületének ../2015.(…) önkormányzati rendelet-tervezete Vasvár Város Helyi Építési Szabályzatáról és Szabályozási Tervéről szóló 12/2005.(X.28.) önkormányzati rendelet módosításáról

Előadó: Dr. ÓDOR ILDIKÓ jegyző

1. Vasvár Város Képviselő-testülete megbízatásának idejére szóló gazdasági programja (2014-2019.)

Előadó: TÓTH BALÁZS polgármester

1. Tájékoztató a város környezetvédelmi helyzetéről

Előadó: Dr. ÓDOR ILDIKÓ jegyző

1. 2014. évi költségvetési beszámoló beterjesztése

Előadó: TÓTH BALÁZS polgármester

1. FOLYÓ ÜGYEK:
   1. VASIVÍZ Zrt. 2014. évi beszámolója

Előadó: TÓTH BALÁZS polgármester

* 1. Előterjesztés a Vasvár, Szentmihályfalvi u. 8. I/3. szám alatti önkormányzati lakás bérleti szerződésének megszüntetésére, illetve bérbeadására

Előadó: Dr. ÓDOR ILDIKÓ jegyző

* 1. Előterjesztés Szigeti Józsefné Vasvár, Árpád tér 2. szám alatti lakos lakásbérleti szerződésének meghosszabbítására

Előadó: Dr. ÓDOR ILDIKÓ jegyző

* 1. Előterjesztés a 42/2015.(III.26.) számú képviselő-testületi határozat határidejének meghosszabbítására

Előadó: Dr. ÓDOR ILDIKÓ jegyző

* 1. Előterjesztés a vasvári 0312/2. hrsz-ú ingatlan tulajdonjogának megszerzésére

Előadó: TÓTH BALÁZS polgármester

* 1. Előterjesztés a Mária Út Közhasznú Egyesülethez történő csatlakozásról

Előadó: TÓTH BALÁZS polgármester

* 1. Előterjesztés a vasvári fürdő jegyár megállapítására

Előadó: TÓTH BALÁZS polgármester

* 1. Delegálás a VASIVÍZ Zrt Felügyelő Bizottságába

Előadó: TÓTH BALÁZS polgármester

* 1. Előterjesztés Vasvár Város Önkormányzata Integrált Településfejlesztési Stratégiájának kidolgozásához

Előadó: TÓTH BALÁZS polgármester

**NAPIREND ELŐTT:**

**Beszámoló a képviselő-testület lejárt határidejű határozatainak végrehajtásáról, a legutóbbi képviselő-testületi ülés óta történt fontosabb intézkedésekről, eseményekről, valamint az átruházott hatáskörben hozott döntésekről**

**Tóth Balázs polgármester** kérdés, hozzászólás nem lévén a beszámolót elfogadásra ajánlotta.

Képviselő-testület a beszámolót 5 igen szavazattal – ellenszavazat és tartózkodás nélkül - egyhangúlag elfogadta.

**I. napirendi pont:**

**Vasvár Város Önkormányzata Képviselő-testületének ../2015.(…) önkormányzati rendelet-tervezete Vasvár Város Helyi Építési Szabályzatáról és Szabályozási Tervéről szóló 12/2005.(X.28.) önkormányzati rendelet módosításáról**

**Dr. Ódor Ildikó jegyző rámutatott:** Az elmúlt évben már többször tárgyalta a képviselő-testület azokat a rendezési terven átvezetendő változtatásokat, amelyekre vállalkozások, magánemberek részéről igény mutatkozott. A rendezési terv módosítása négy területet érint a városban. Célja:

- a Győrvári utcában a falusias lakóövezetben a megengedhető gazdasági épületek körének kiterjesztése,

- a Petőfi utcai iparterületen összefüggő fejlesztési terület kialakítása a helyi kiszolgáló úthálózat szakszerű átalakítása által,

- a temető alatt, az Ifjúság utcában az építési telkek megközelítésére, illetve beépíthetőségére vonatkozó előírások módosítása, valamint

- a Vasvári Pál utca, Kossuth Lajos utca által határolt területen a telkek méretére vonatkozó előírások módosítása.

Hangsúlyozta, hogy a rendezési terv módosítása bonyolult eljárás, rendkívül sok szakhatóságot kell bevonni, akiknek a véleményét, hozzájárulását meg kell ismerni. Ezek a szakhatósági vélemények megérkeztek, a rendelet-tervezettel együtt kiküldésre kerültek. Kérte a képviselő-testületet, fogadja el a rendezési terv módosítását, ugyanis olyan ingatlanrészekről van szó, amelyek eladásáról, vagy telekalakításáról a testület korábban már döntött.

**Unger József képviselő** elmondta, hogy a Pénzügyi, Városfejlesztési és Környezetvédelmi Bizottsága elfogadásra ajánlja a képviselő-testületnek a rendelet-tervezetet.

**Tóth Balázs polgármester** több kérdés, hozzászólás nem lévén szavazásra tette fel a rendelet-tervezetet.

Képviselő-testület a rendelet-tervezetet 5 igen szavazattal – ellenszavazat és tartózkodás nélkül - egyhangúlag elfogadta, majd megalkotta a következő rendeletet:

**Vasvár Város Önkormányzata**

**Képviselő-testületének**

**6/2015.(IV.28.) önkormányzati rendelete**

**Vasvár Város Helyi Építési Szabályzatáról és Szabályozási Tervéről szóló 12/2005.(X.28.) önkormányzati rendelet módosításáról**

Az elfogadott rendelet a jegyzőkönyvhöz csatolva.

**II. napireni pont:**

**Vasvár Város Képviselő-testülete megbízatásának idejére szóló gazdasági programja (2014-2019.)**

**Tóth Balázs polgármester** közölte, az Mötv. értelmében a képviselő-testületnek a megválasztását követő fél éven belül el kell fogadni gazdasági programját. A gazdasági program érinti a város életének minden területét. Keret jellegű, mert öt évre nem lehet pontosan tervezni.

**Dr. Pataky Pál tanácsnok** elmondta, hogy a Humán Erőforrás Bizottság részletesen megtárgyalta a gazdasági programot. A napirend tárgyalása kapcsán felvetődött:

* a zártkertekben az egyedi tisztítóval való szennyvízkezelés mit jelent,
* az út- és járdaépítésekre jó lenne ütemtervet készíteni, határidőt szabni,
* a szakközépiskola kollégiumi igényének megoldása,
* parkolási díj bevezetésének megfontolása,
* temetőbe létesítendő kilátó pont támogatása.

Ezen felvetések mellett a bizottság a gazdasági programmal egyetértett.

A maga részéről úgy vélekedett, jó lenne becsatlakozni a városnak a megyei kerékpárút hálózatba. Továbbá hasznosnak tartaná a termálvíz utóhasznosítására egy fórum szervezését.

**Tóth Balázs polgármester** reagált a felvetésekre:

A zártkerteket a hosszú vezeték és a kevés fogyasztó miatt gazdaságtalan a városi szennyvízhálózatra rákötni, erre állami támogatás sem szerezhető. Helyette alternatív megoldás az lehet, hogy 2-3 család közös egyedi szennyvíztisztítót épít. Bízik abban, hogy erre lesz pályázati lehetőség.

Az út helyreállítások, járdaépítések ütemezése forrás (pályázati támogatás, saját erő) kérdése. Véleménye szerint inkább rangsorolni kellene. A maga részéről az utcák közül a József Attila utca iskola felőli részét ítélte a legrosszabbnak, leginkább helyreállításra szorulónak. Járda kialakítását három helyen látta indokoltnak, a Semmelweis utcában, a Járdányi utcában a Csörnöc Gyöngye étteremig, valamint a Petőfi Sándor utca végén.

A kerékpárutat véleménye szerint nem városi, hanem járási szinten kellene kezelni. Megyei szinten készül egy 1,5 milliárdos program minimális útépítésre, főként inkább kitáblázásra. Városon belül véleménye szerint nem kellene kerékpárút. Nagymákfa és Döröske között lenne célszerű inkább kerékpárutat létesíteni.

**Dr. Pataky Pál tanácsnok** hangsúlyozta, hogy a megyei, országos turista kerékpár útvonalak Vasvárra való becsatlakoztatására gondolt.

**Tóth Balázs polgármester** közölte, hogy minden turisztikai fórumon hangoztatva van ez.

A kilátó pont létesítése a temető rekonstrukciójának része. Komoly fejlesztéseket kell itt még megvalósítani: belső támfal építése, templom felújítása, valamint az 5 év alatt jó lenne elérni, hogy a ravatalozó előtt egy fedett búcsúztató hely készüljön.

A termálvíz utóhasznosításával véleménye szerint a geotermikus projekt sikeres megvalósítása után kellene foglalkozni.

A szakközépiskola stabil működése szempontjából fontosnak tartotta a kollégium kialakítását, de jelenleg nem az önkormányzat az üzemeltető.

Annak a véleményének adott hangot, hogy a parkolási díjat még nem kellene bevezetni. Akkor kellene erre sort keríteni, ha turisztikai szempontból szükségessé válik. Jelenleg a munkába ide járóknak és az itt lakóknak lenne kivetve a díj. Továbbá félő, hogy a díj bevezetésének a zöldterületek látnák kárát, oda terelődne a parkolás.

**Dr. Fabók Tibor képviselő** úgy vélekedett, hogy a Nagy Gáspár Kulturális Központ melletti parkoló még mindig kihasználatlan. Megítélése szerint el kellene gondolkodnia a képviselő-testületnek bölcsődei férőhelyek kialakításán, hogy az édesanyák vissza tudjanak menni dolgozni. Egy városnak véleménye szerint illene ezt megoldani.

**Tóth Balázs polgármester** egyetértett azzal, hogy el kell gondolkodni ezen. Azt kell alaposan körbejárni, hogy ténylegesen mekkora igény van rá, valamint anyagilag mennyibe kerül.

**Dr. Ódor Ildikó jegyző** felhívta a figyelmet arra, hogy a bölcsődére szigorú szakmai előírások vonatkoznak, szigorúbbak mint az oktatásra, melyeknek meg kell felelni.

**Tóth Balázs polgármester** több kérdés, hozzászólás nem lévén szavazásra tette fel Vasvár Város Képviselő-testülete megbízatásának idejére szóló gazdasági programját.

Képviselő-testület a programmal 5 igen szavazattal – ellenszavazat és tartózkodás nélkül - egyhangúlag egyetértett, majd meghozta a következő határozatot:

**89/2015.(IV.23) számú képviselő-testületi határozat:**

Vasvár Város Önkormányzata Képviselő-testülete megbízatásának idejére (2014-2019.) szóló gazdasági programját a jegyzőkönyv 1. számú mellékletének megfelelő tartalommal elfogadja.

Felelős: TÓTH BALÁZS polgármester

Határidő: azonnal

**III. napirendi pont:**

**Tájékoztató a város környezetvédelmi helyzetéről**

**Dr. Ódor Ildikó jegyző elmondta,** hogy kötelezően tárgyalandó napirendről van szó. A szennyvíz beruházás kapcsán szólt a hálózatra való rákötések ösztönzéséről. A VASIVÍZ Zrt-vel közösen az önkormányzat lassan két éve már elkezdte felmérni kik azok a fogyasztók, akik még nem kötöttek rá a hálózatra, illetve rákötöttek, de nem jelentették azt be, nem kötöttek szerződést. Ezt a nyilvántartást a hivatal összeveti azzal, hogy a pályázati projektben mely hrsz-ú ingatlanok rákötésére történt vállalás. Aki nem tett eleget kötelezettségének, azokat felszólítják.

**Unger József képviselő** elmondta, hogy a Pénzügyi, Városfejlesztési és Környezetvédelmi Bizottság a tájékoztatóval egyetértett.

**Sejber Mihály alpolgármester** észrevételezte, hogy a tűzgyújtás rosszul jelent meg a Vas Népében.

**Dr. Ódor Ildikó jegyző** elmondta, hogy belterületen az önkormányzat határozza meg mikor lehet tűzgyújtás. Külterületen történő égetés esetén engedélyt kell kérni a katasztrófavédelemtől. Megjegyezte, hogy a téves tájékoztatásért a Vas Népétől sajtó helyreigazítást kell kérni.

**Dr. Pataky Pál tanácsnok** annak a véleményének adott hangot, hogy a városban sok a szemét. Kezdeményezte, csatlakozzon az önkormányzat a 2015. május 15-17. között megrendezésre kerülő TeSzedd! – Önkéntesen a tiszta Magyarországért mozgalomhoz.

**Tóth Balázs polgármester** egyetértett a szemétszedéshez való csatlakozással, de javaslatot kért arra vonatkozóan, hol legyen ennek helyszíne. A mozgalomhoz való csatlakozás esetén ezt meg kell jelölni. A szemétszedés időpontjául május 15-ét (pénteket) javasolta, mivel másnap, szombaton lomtalanítás van a városban.

**Dr. Pataky Pál tanácsnok** elmondta, hogy a Petőfi Sándor utcában az árkokban sok a szemét, oda kellene szemétszedést szervezni a Petőfi Sándor utca 1. számú háztól kezdődően Vasvár-Oszkó települések közigazgatási határáig.

**Tóth Balázs polgármester** több kérdés, hozzászólás nem lévén szavazásra tette fel elsőként a város környezetvédelmi helyzetéről szóló tájékoztatót.

Képviselő-testület a tájékoztatóval 5 igen szavazattal – ellenszavazat és tartózkodás nélkül - egyhangúlag egyetértett, majd meghozta a következő határozatot:

**90/2015.(IV.23) számú képviselő-testületi határozat:**

Vasvár Város Önkormányzata Képviselő-testülete a város környezetvédelmi helyzetéről szóló tájékoztatót a jegyzőkönyv 2. számú mellékletének megfelelő tartalommal elfogadja.

Felelős: TÓTH BALÁZS polgármester

Határidő: azonnal

**Tóth Balázs polgármester** ezt követően javasolta a képviselő-testületnek csatlakozzon a TeSzedd! – Önkéntesen a tiszta Magyarországért mozgalomhoz. A szemétszedés idejét 2015. május 15-ében, helyét a Vasvár, Petőfi Sándor utca 1. számú háztól kezdődően Vasvár-Oszkó települések közigazgatási határáig határozza meg. Javaslatát szavazásra bocsátotta.

Képviselő-testület a javaslattal 5 igen szavazattal – ellenszavazat és tartózkodás nélkül - egyhangúlag egyetértett, majd meghozta a következő határozatot:

**91/2015.(IV.23) számú képviselő-testületi határozat:**

Vasvár Város Önkormányzata Képviselő-testülete csatlakozik a TeSzedd! – Önkéntesen a tiszta Magyarországért mozgalomhoz. A szemétszedés idejét 2015. május 15-ében, helyét a Vasvár, Petőfi Sándor utca 1. számú háztól kezdődően Vasvár-Oszkó települések közigazgatási határáig határozza meg.

Felelős: TÓTH BALÁZS polgármester

Határidő: azonnal

**IV. napirendi pont:**

**2014. évi költségvetési beszámoló beterjesztése**

**Tóth Balázs polgármester** szóbeli kiegészítésében elmondta, hogy törvényi kötelezettség a beszámoló április hó végéig történő beterjesztése, de rendelettel való elfogadásának határideje május 31.

Kérdés, hozzászólás nem lévén szavazásra tette fel a 2014. évi költségvetési zárszámadás beterjesztését azzal, hogy a zárszámadás önkormányzati rendelettel való elfogadásáról a végső döntés a 2015. május havi ülésen történik meg.

Képviselő-testület a javaslattal 5 igen szavazattal – ellenszavazat és tartózkodás nélkül - egyhangúlag egyetértett, majd meghozta a következő határozatot:

**92/2015.(IV.23) számú képviselő-testületi határozat:**

Vasvár Város Önkormányzata Képviselő-testülete az önkormányzat 2014. évi költségvetési zárszámadásának beterjesztését elfogadja azzal, hogy a zárszámadás önkormányzati rendelettel való elfogadásáról a végső döntés a 2015. május havi ülésen történik meg.

Felelős: TÓTH BALÁZS polgármester

Határidő: azonnal

**V. napirendi pont:**

**FOLYÓ ÜGYEK:**

**1./ VASIVÍZ Zrt. 2014. évi beszámolója**

**Tóth Balázs polgármester** kiemelte, a VASIVÍZ Zrt-ben önkormányzatunknak is tulajdonrésze van, ezért került napirendre a mérlegbeszámoló. A cég többségi tulajdonosa Szombathely város. A mérlegbeszámoló értelmében a Zrt működése 2014. évben nyereséges volt. Kérdés, hozzászólás nem lévén szavazásra tette fel a VASIVÍZ Zrt. 2014. évi mérlegbeszámolóját.

Képviselő-testület a beszámolót 5 igen szavazattal – ellenszavazat és tartózkodás nélkül - egyhangúlag elfogadta, majd meghozta a következő határozatot:

**93/2015.(IV.23) számú képviselő-testületi határozat:**

Vasvár Város Önkormányzata Képviselő-testülete a VASIVÍZ ZRt 2014. évi mérlegbeszámolóját e jegyzőkönyv 3. számú mellékletének megfelelő tartalommal elfogadja.

Felelős: TÓTH BALÁZS polgármester

Határidő: azonnal

**2./ Előterjesztés a Vasvár, Szentmihályfalvi u. 8. I/3. szám alatti önkormányzati lakás bérleti szerződésének megszüntetésére, illetve bérbeadására**

**Dr. Pataky Pál tanácsnok** elmondta, hogy a Humán Erőforrás Bizottság elfogadásra ajánlja a képviselő-testületnek az előterjesztésben található határozati javaslatot.

**Tóth Balázs polgármester** kérdés, hozzászólás nem lévén szavazásra tette fel a bizottság javaslatát.

Képviselő-testület a bizottság javaslatával 5 igen szavazattal – ellenszavazat és tartózkodás nélkül - egyhangúlag egyetértett, majd meghozta a következő határozatot:

**94/2015.(IV.23) számú képviselő-testületi határozat:**

I. Vasvár Város Önkormányzata Képviselő-testülete a lakások és helyiségek bérletére, valamint elidegenítésükre vonatkozó egyes szabályokról szóló 1993. évi LXXVIII. tv. 23.§ (1) bekezdés a) pontja alapján Boromissza Edit Ágnes és Nagy Gábor Vasvár, Szentmnihályfalvi u. 8. I/3. szám alatti (1210/8/A/22 hrsz.) lakásukra, határozott időre kötött lakásbérleti szerződésüket közös megegyezéssel, 2015. április 30. napjával megszünteti.

Felhívja a bérlőtársak figyelmét, hogy a lakást a lakások és helyiségek bérletére vonatkozó egyes szabályokról szóló 7/2012.(IV.01.) önkormányzati rendeletben meghatározottaknak megfelelően, rendeltetésszerű használatra alkalmas állapotban kell visszaadni.

II. Vasvár Város Önkormányzata Képviselő-testülete a lakások és helyiségek bérletére vonatkozó egyes szabályokról szóló 7/2012. (IV.01.) önkormányzati rendelet 2. § (1) bek. c) pontja és 8.§-a alapján Vasvár, Szentmihályfalvi u. 8. I/3. alatti (1210/8/A/22 hrsz.) önkormányzati tulajdonú, 55 m2 alapterületű, 1+2 félszoba, összkomfortos lakást költségalapon meghatározott -nem pályázati támogatással épült- lakbérű lakásként adja bérbe.

A bérleti díj: 25.025,-Ft/hó. Az óvadék összege 100.100,- Ft, melyet a bérleti szerződés megkötésekor kell befizetni. A bérleti jogviszony időtartama legfeljebb 5 év.

Felelős: Tóth Balázs polgármester

Határidő: 2015. május 1.

**3./ Előterjesztés Szigeti Józsefné Vasvár, Árpád tér 2. szám alatti lakos lakásbérleti szerződésének meghosszabbítására**

Figyelemmel a személyiségi jogok védelmére zárt ülés keretében tárgyalva, külön jegyzőkönyvben rögzítve.

**4./ Előterjesztés a 42/2015.(III.26.) számú képviselő-testületi határozat határidejének meghosszabbítására**

**Tóth Balázs polgármester** kérdés, hozzászólás nem lévén szavazásra tette fel az előterjesztésben található határozati javaslatot.

Képviselő-testület a határozati javaslattal 5 igen szavazattal – ellenszavazat és tartózkodás nélkül - egyhangúlag egyetértett, majd meghozta a következő határozatot:

**96/2015.(IV.23) számú képviselő-testületi határozat:**

Vasvár Város Önkormányzata Képviselő-testülete 42/2015.(III.26.) számú képviselő-testületi határozatában a Vasvár, Alkotmány u. 15. szám alatti társasház tetőszerkezet felújításával kapcsolatos előterjesztés elkészítésére megállapított határidőt meghosszabbítja a 2015. május havi testületi ülés időpontjáig.

Felelős: Dr. Ódor Ildikó jegyző

Határidő: azonnal

**5./ Előterjesztés a vasvári 0312/2. hrsz-ú ingatlan tulajdonjogának megszerzésére**

**Tóth Balázs polgármester** ismertette az előterjesztést.

**Dr. Ódor Ildikó jegyző** tájékoztatásképpen elmondta, hogy körülbelül 1000 m2 nagyságú területről van szó.

**Tóth Balázs polgármester** több kérdés, hozzászólás nem lévén szavazásra tette fel az előterjesztésben található határozati javaslatot.

Képviselő-testület a határozati javaslattal 5 igen szavazattal – ellenszavazat és tartózkodás nélkül - egyhangúlag egyetértett, majd meghozta a következő határozatot:

**97/2015.(IV.23) számú képviselő-testületi határozat:**

Vasvár Város Önkormányzata Képviselő-testülete a Nemzeti Földalapról szóló 2010. évi LXXXVII. törvény 21. § (3a) bekezdése alapján nyilvános pályáztatás vagy árverés mellőzésével kezdeményezi a Magyar Állam tulajdonában álló és az Őrségi Nemzeti Park Igazgatóság vagyonkezelésében lévő vasvári 0312/2 hrsz-ú ingatlan önkormányzati tulajdonba adását.

Vasvár Város Önkormányzata Képviselő-testülete a vasvári 0312/2 hrsz-ú ingatlant közérdekű célra kívánja hasznosítani (településfejlesztési célra -egészségprevenciós program, turizmus).

Vasvár Város Önkormányzata Képviselő-testülete az ingatlan tulajdonba adása során felmerülő költségek megtérítését vállalja.

Vasvár Város Önkormányzata Képviselő-testülete felhatalmazza Tóth Balázs polgármestert, hogy a vasvári 0312/2 hrsz-ú ingatlan forgalmi értékbecslését végeztesse el, annak elkészültét követően az ingatlan önkormányzati tulajdonba adását kezdeményezze a fenti feltételekkel és a terület tulajdonjogára vonatkozó visszterhes adásvételi szerződést megkösse.

**Felelős:** Tóth Balázs polgármester

**Határidő (**tulajdonba adás kezdeményezésére) 2015. május 31.

**6./ Előterjesztés a Mária Út Közhasznú Egyesülethez történő csatlakozásról**

**Tóth Balázs polgármester** kiemelte: A tavalyi évhez hasonlóan idén is lesz „1úton” zarándoklat. Ahol áthalad a zarándok- és turistaút, azokat a településeket kereste meg az egyesület. Csatlakozás esetén a tagdíj 10 eFt/év. Véleménye szerint a cél mindenki számára támogatandó. Remélhetőleg az egyesülethez való csatlakozással komolyabb fejlesztések megvalósítására lesz lehetőség. Támogatta a csatlakozást. Kérdés, hozzászólás nem lévén szavazásra bocsátotta az előterjesztésben található határozati javaslatot.

Képviselő-testület a határozati javaslattal 5 igen szavazattal – ellenszavazat és tartózkodás nélkül - egyhangúlag egyetértett, majd meghozta a következő határozatot:

**98/2015.(IV.23) számú képviselő-testületi határozat:**

Vasvár Város Önkormányzata Képviselő-testülete:

1. Kéri felvételét a Mária Út Közhasznú Egyesületbe (8200 Veszprém, Házgyári út 7., a továbbiakban: Egyesület) intézményi tagként;

2. Nyilatkozik, hogy Vasvár Város Önkormányzata teljes körű képviseletét az Egyesületben Tóth Balázs polgármester látja el. A megbízás visszavonásig érvényes.

Felelős: TÓTH BALÁZS polgármester

Határidő: azonnal

**7./ Előterjesztés a vasvári fürdő jegyár megállapítására**

**Tóth Balázs polgármester** elmondta, hogy a Pénzügyi, Városfejlesztési és Környezetvédelmi Bizottság a „B” változatot támogatta, amely egy kisvárosi fürdő színvonalának megfelelő, mérsékelt, versenyképes jegyárakat tartalmaz. A korábbi évekhez képest változás, hogy lejjebb vittük a gyermek jegyárakat. Véleménye szerint azt továbbra is fenn kellene tartani, hogy a Vasvár Városi Sportegyesület tagjai ingyen használhassák a fürdőt az önkormányzat által biztosított igazolvánnyal, ami személyigazolvánnyal együtt érvényes.

**Dr. Pataky Pál tanácsnok** reményét fejezte ki arra, hogy az összességében jelentős árcsökkentés a fürdő látogatottságát növelni fogja.

**Tóth Balázs polgármester** több kérdés, hozzászólás nem lévén szavazásra tette fel a pénzügyi bizottság javaslatát.

Képviselő-testület a javaslattal 5 igen szavazattal – ellenszavazat és tartózkodás nélkül - egyhangúlag egyetértett, majd meghozta a következő határozatot:

**99/2015.(IV.23) számú képviselő-testületi határozat:**

Vasvár Város Önkormányzata Képviselő-testülete a városi fürdő 2015. évi belépőjegyeinek árait az alábbiak szerint állapítja meg:

|  |  |  |
| --- | --- | --- |
|  | Jegy típusa | 2015. évi belépőjegy árak: |
| 1 | Napi felnőtt | 900 |
| 2 | Napi gyermek/nyugdíjas | 500 |
| 3 | Napi csoportos felnőtt (10 fő felett) | 700 |
| 4 | Napi csoportos gyermek/nyugdíjas (10 fő felett) | 400 |
| 5 | Heti felnőtt | 4 500 |
| 6 | Heti gyermek/nyugdíjas | 2 500 |
| 7 | Havi felnőtt | 18 000 |
| 8 | Havi gyermek/nyugdíjas | 10 000 |
| 9 | Kedvezményes úszójegy (2 óra zárás előtt) | 300 |
| 10 | Egyéb (napozóágy/ db/nap) | 300 |

Vasvár Város Önkormányzata Képviselő-testülete a Vasvár Városi Sportegyesület tagjai részére ingyenes fürdőhasználatra jogosító igazolványt biztosít, mely személyigazolvánnyal együtt érvényes.

Felelős: TÓTH BALÁZS polgármester

Határidő: azonnal

**8./ Delegálás a VASIVÍZ Zrt Felügyelő Bizottságába**

**Tóth Balázs polgármester** tájékoztatta a képviselőket, hogy Vasvár és Szentgotthárd ciklusonként felváltva delegálhat majd tagot a Zrt felügyelő bizottságába, illetve igazgatóságába. Idén Vasvár a Felügyelő Bizottsági delegálással élhet. Indítványozta Kovács Tilda Vasvár, Petőfi S.u.10/B. szám alatti lakos delegálását, aki jól ismeri a cég működését, vezetését, polgármestersége alatt sokat tett a kisvárosok érdekeinek érvényesítéséért.

Kérdés, hozzászólás nem lévén javaslatát szavazásra tette fel.

Képviselő-testület a javaslattal 5 igen szavazattal – ellenszavazat és tartózkodás nélkül - egyhangúlag egyetértett, majd meghozta a következő határozatot:

**100/2015.(IV.23) számú képviselő-testületi határozat:**

Vasvár Város Önkormányzata Képviselő-testülete a VASIVÍZ Zrt Felügyelő Bizottságába az önkormányzat képviseletére Kovács Tilda Vasvár, Petőfi S.u.10/B. szám alatti lakost delegálja.

Felelős: TÓTH BALÁZS polgármester

Határidő: azonnal

**9./ Előterjesztés Vasvár Város Önkormányzata Integrált Településfejlesztési Stratégiájának kidolgozásához**

**Tóth Balázs polgármester** kérdés, hozzászólás nem lévén szavazásra tette fel az előterjesztésben található határozati javaslatot.

Képviselő-testület a határozati javaslattal 5 igen szavazattal – ellenszavazat és tartózkodás nélkül - egyhangúlag egyetértett, majd meghozta a következő határozatot:

**101/2015.(IV.23) számú képviselő-testületi határozat:**

Vasvár Város Önkormányzata Képviselő-testülete elfogadja Vasvár Város Önkormányzata Integrált Településfejlesztési Stratégiájának munkaközi anyagát, valamint felhatalmazza Vasvár Város Polgármesterét, hogy a hiányzó munkarészeket véleményezze és jóváhagyja.

Felelős: TÓTH BALÁZS polgármester

Határidő: azonnal

**Válaszadás korábban elhangzott interpellációkra:**

1./ **Sejber Mihály alpolgármester** a 2015. március 26-i képviselő-testületi ülésen interpellált. Jelezte, hogy az Oszkó felé vezető út melletti árokban sok szemét van, a régi szeméttelepnél pedig nagy mennyiségű elégetett PET palack maradványok vannak.

Az interpellációra adott válasz – melyet a Városfejlesztési és Műszaki Osztály készített – a jegyzőkönyvhöz csatolva.

**Sejber Mihály alpolgármester** az interpellációra adott választ elfogadta.

Képviselő-testület az interpellációra adott választ 5 igen szavazattal – ellenszavazat és tartózkodás nélkül - egyhangúlag elfogadta.

2./ **Dr. Fabók Tibor képviselő** a 2015. március 26-i képviselő-testületi ülésen interpellált. Az új készülő játszótérre egy méteres kerítés építését javasolta.

Az interpellációra adott válasz – melyet a Városfejlesztési és Műszaki Osztály készített – a jegyzőkönyvhöz csatolva.

**Dr. Fabók Tibor képviselő** az interpellációra adott választ nem fogadta el tekintettel arra, hogy a 74-es számú főút közelsége miatt fennáll a balesetveszély a játszótéren.

**Tóth Balázs polgármester** figyelemmel arra, hogy képviselő úr az interpellációra adott választ nem fogadta el, javasolta a képviselő-testületnek kérje fel személyét a javaslat ismételt megvizsgálására. Javaslatát szavazásra tette fel.

Képviselő-testület a javaslattal 5 igen szavazattal – ellenszavazat és tartózkodás nélkül - egyhangúlag egyetértett, majd meghozta a következő határozatot:

**102/2015.(IV.23) számú képviselő-testületi határozat:**

Vasvár Város Önkormányzata Képviselő-testülete Dr. Fabók Tibor képviselőnek az új játszótér kerítésépítésével kapcsolatos interpellációjára adott választ nem fogadja el.

Vasvár Város Önkormányzatának Szervezeti és Működési Szabályzatáról szóló 20/2013.(XII.21.) önkormányzati rendelet 34. § (9) bekezdése alapján felkéri a Polgármestert, hogy a balesetveszély fennállása miatt vizsgálja meg újra a képviselő javaslatát, figyelemmel a 74-es számú főút közelségére.

Felelős: Dr. ÓDOR ILDIKÓ jegyző

Határidő: 2015. május havi képviselő-testületi ülés időpontja

3./ **Unger József** **képviselő** a 2015. március 26-i képviselő-testületi ülésen interpellált. Jelezte, hogy a Szentkúton nem, vagy nagyon későn kapcsolnak be a kis oszlopokon lévő világítótestek.

Az interpellációra adott válasz – melyet a Városfejlesztési és Műszaki Osztály készített – a jegyzőkönyvhöz csatolva.

**Unger József képviselő** az interpellációra adott választ elfogadta.

Képviselő-testület az interpellációra adott választ 5 igen szavazattal – ellenszavazat és tartózkodás nélkül - egyhangúlag elfogadta.

**ÚJ INTERPELLÁCIÓK:**

**Unger József képviselő** jelezte, hogy a buszállomás épülete mögött, az úttesten egy nagy gödör van.

**Tóth Balázs polgármester** több tárgy nem lévén az ülést berekesztette.

K.m.e.

TÓTH BALÁZS Dr. ÓDOR ILDIKÓ

polgármester jegyző